### Beslutning

Godkendt med de anbefalede afgrænsninger.

### Sagsfremstilling

## Resume og sagens baggrund

Administrationen anmoder om en politisk drøftelse af afgrænsningen for en revision af den kommunale spildevandsplan.

## Indstillinger

Chefen for Plan, Byg og Miljø indstiller, at udvalget drøfter afgrænsningen for en revision af Spildevandsplanen.

## Behandling

Teknik- og Miljøudvalget.

## Sagsfremstilling

Teknik- og Miljøudvalget godkendte den 3. december 2020 Spildevandsplan 2017-27 med tilføjelsen, at planen revideres med særligt fokus på anlægsdelen i 2021.

Spildevandsplanen er Kommunalbestyrelsens plan for bortskaffelse af spildevand i kommunen.

Spildevandsplanen må ikke stride mod kommuneplanen eller vandområdeplanen, der sætter mål for miljøkvaliteten i vandløb, søer, grundvand og havet.

For at sikre adskillelse mellem kommunalbestyrelsens planlægningsopgave og selskabernes [adresse] omfatter spildevandsplanerne ikke længere spørgsmål af driftsmæssig karakter, investeringsplaner eller oplysninger om f.eks. kloakkernes tilstand mv., herunder renoverings- og Carsten Frandsen.
I stedet bør spildevandsplanen kun omfatte planer for forsyning af områder i kommunen, herunder kommunale retningslinjer for myndighedsudøvelse.

Spildevandsforsyningsselskaberne bestemmer således inden for rammerne af spildevandsplanen, hvordan den nærmere opfyldes.

Administrationen og Kalundborg Forsyning arbejder sammen om, at revidere den kommunale Spildevandsplan.

Administrationen anbefaler, at den reviderede Spildevandsplan udformes som en rammeplan med en vision der sætter retningen for spildevandsplanlægningen suppleret med et antal mål for den kommende planperiode.

Det anbefales at konkrete indsatser, fx nye kloakeringsområder eller store klimatilpasningsprojekter løbende bringes op til politisk behandling som temarevisioner.

Udfra ovenstående anbefaler administrationen en drøftelse af følgende afgrænsninger for en ny spildevandsplan.

* Rammeplan, med efterfølgende tematiske plantillæg
* Renoveringsplanen udgår af Spildevandsplanen

* Opdateret aktivitetsplan

* fokus på planer for forsyning af områder i kommunen
* planlagte indsatser opdateres, så borgere og erhvervsliv har en retvisende
* tidsplan at forholde sig til
* gøres tilgængelig og opdateres løbende som en statusoversigt

Med udgangspunkt i den politiske drøftelse udarbejder administrationen et forslag til revideret spildevandsplan, der fremstilles til politisk behandling efter sommerferien.

Efter den politiske behandling skal spildevandsplanen i offentlig høring i mindst 8 uger. Efter høringsperioden fremstilles høringssvar og ændringsforslag til endelig politisk godkendelse forventeligt ultimo 2022.

## Økonomiske konsekvenser

Ingen.